Við stjórn byggingarframkvæmda hvers byggingarleyfis mannvirkis skal á hverjum tíma vera einn byggingarstjóri , sbr. 1. mgr. 27. gr. laga um mannvirki nr. 160 / 2010 . Byggingarstjóri skal hafa starfsleyfi Mannvirkjastofnunar , sbr. 1. mgr. 28. gr. sömu laga . Heimildir byggingarstjóra takmarkast af gerð mannvirkis og umfangi framkvæmda svo sem hér segir , sbr. 4.7.4 . gr. bygggingarreglugerðar nr. 112 / 2012 . 1 . Byggingarstjóra I er heimilt að stjórna framkvæmdum við nýbyggingu , viðhald , breytingu , endurbyggingu og niðurrif mannvirkja sem eru allt að 2.000 m² að flatarmáli og mest 16 m að hæð . Undir þennan lið falla þó ekki mannvirki sem varða almannahagsmuni , s.s. sjúkrahús , byggingar vegna löggæslu , samgöngumiðstöðvar , skólahúsnæði eða mannvirki sem falla undir 2. tölul. 2 . Byggingarstjóra II er heimilt að stjórna framkvæmdum við nýbyggingu , viðhald , breytingu , endurbyggingu og niðurrif vatnsaflsvirkjana , jarðvarmavirkjana og annarra orkuvera , olíuhreinsunarstöðva og vatnsstífla sem falla undir 1. viðauka laga um mat á umhverfisáhrifum . Nánar tiltekið er hér helst átt við eftirfarandi framkvæmdir , sbr. 1. viðauki laga um mat á umhverfisáhrifum : Olíuhreinsunarstöðvar ( þó ekki fyrirtæki sem framleiða eingöngu smurolíur úr hráolíu ) og mannvirki fyrir kolagösun og þéttingu úr a.m.k. 500 tonnum af kolum eða jarðbiksleir á dag . Jarðvarmavirkjanir og önnur varmaorkuver með 50 MW uppsett varmaafl eða meira og önnur orkuver með 10 MW uppsett rafafl eða meira . Stíflur og önnur mannvirki eða breytingar á árfarvegi til að hemja og / eða miðla vatni þar sem 3 km 2 lands eða meira fara undir vatn eða rúmtak vatns er meira en 10 milljónir m 3. 3 . Byggingarstjóra III er heimilt að stjórna framkvæmdum við nýbyggingu , viðhald , breytingu , endurbyggingu og niðurrif allra annarra mannvirkja en þeirra sem falla undir 1. og 2. tölul .